OzLabs/hebrew-wiki-articles huggingface dataset:
חטיבת פושטי הים

חטיבת פושטי הים (באנגלית: Marine Raider Regiment) היא יחידת עילית בחיל הנחתים של ארצות הברית, הנמנית עם כוחות המבצעים המיוחדים. החטיבה כפופה לפיקוד המבצעים המיוחדים של חיל הנחתים (MARSOC), רכיב חיל הנחתים בפיקוד המבצעים המיוחדים של ארצות הברית (USSOCOM).

== היסטוריה ==
שורשי החטיבה ביחידות העילית "שודדי הים" שהוקמו על ידי חיל הנחתים של ארצות הברית במלחמת העולם השנייה, היו אלה יחידות חי"ר קל שבצעו לוחמה אמפיבית באמצעות סירות גומי מאחורי הקווים. יחידות אלה היו הכוחות המבצעים המיוחדים הראשונים של ארצות הברית שהוקמו ונלחמו במלחמת העולם השנייה.<ref></ref><ref></ref>

=== גדוד מבצעים ים מיוחדים ===
ב-2006 הוקמו פיקוד המבצעים המיוחדים של חיל הנחתים (MARSOC) וגדודי "מבצעי ים מיוחדים" ה-1 וה-2 וב-2009 הוקם הגדוד השלישי. רוב הלוחמים הגיעו מסיירת חיל הנחתים. כל גדוד מורכב מארבע פלוגות וכל פלוגה מורכבת מארבעה צוותים של ארבעה עשר איש.<ref></ref>

הצוותים מאורגנים בשלוש חוליות: חוליית מפקדה ושתי חוליות טקטיות. חוליית המפקדה כוללת את מפקד הצוות, נגד בכיר, וסמלי מבצעים ותקשורת. החוליות הטקטיות מורכבות ממפקד חוליה, שלושה לוחמים וחובש. הצוות יכול לפעול באופן עצמאי או כחלק מיחידה גדולה יותר.

=== גדוד פושטי הים ===
בשנת 2014 שונה שמם של גדודי "מבצעי ים מיוחדים" ל"פושטי הים".<ref name="marinecorpstimes.com"></ref>

בפברואר 2019 דיווח ה-"Marine Corps Times" כי מאז הקמתה 13 שנים קודם לכן, היחידה ביצעה 300 פריסות מבצעיות ב-13 מדינות, העניקה יותר מ-300 עיטורים, וכי 43 לוחמים, כולל שני כלבים, נהרגו באימונים ופעולות לחימה.<ref></ref>SH-60 Seahawk ממתין ל[[פינוי רפואי.]]

== תפקיד ומשימות ==
CH-46 אביר הים.]]
תפקידם של פושטי הים לתמוך במבצעים מיוחדים של פיקוד המבצעים המיוחדים (USSOCOM) והפיקודים הקרביים המאוחדים.<ref></ref>

התפקיד כולל סיוע וייעוץ בארגון, הדרכה והצטיידות, של כוחות ביטחון מקומיים, במטרה לסכל מרד או הפיכה אלימה בממשל המקומי, הגנה מפני חתרנות, התקוממות, טרור ואיומים אחרים המאיימים על הביטחון והיציבות הפנימית.<ref name=":0"></ref>

=== משימות ===
* פעולה ישירה (Direct Action) - פשיטות קומנדו.
* סיורים מיוחדים
* מלחמה בטרור
* הגנה על ביטחון פנים ויציבות פנימית מקומית.
* לוחמה לא קונבנציונלית
* לוחמה פסיכולוגית
* מלחמה בסמים
* מבצעים ימיים להגנה על כוחות ידידותיים
* מבצעי מודיעין ומבצעים חשאיים

== ראו גם ==
* פיקוד המבצעים המיוחדים של חיל הנחתים
* כוחות המבצעים המיוחדים של ארצות הברית
* כוחות מיוחדים
* גדודי סיור של חיל הנחתים

== קישורים חיצוניים ==

* [http://www.marsoc.marines.mil/Units/Marine-Raider-Regiment/ דף הבית של הגדוד הימי ריידר]
* [http://www.marsoc.marines.mil דף הבית של MARSOC]

== הערות שוליים ==

קטגוריה:ארצות הברית: יחידות מובחרות
קטגוריה:יחידות חיל הנחתים של ארצות הברית
קטגוריה:פיקוד המבצעים המיוחדים של ארצות הברית
התרמית אודות הוראת השואה בבריטניה 2007

התרמית אודות הוראת השואה בבריטניה בשנת 2007 הייתה תרמית שהופצה בדואר אלקטרוני, בנושא הוראת השואה בבתי ספר ציבוריים ובמכללות בבריטניה.

==רקע==
בתחילת המאה ה-21 גברה בבריטניה התופעה של הכחשת השואה, בתור אחד ההבטים של הצגת היהודים כמי שבדו את השואה לצרכים פוליטיים ואחרים. על רקע זה, ב-2004 פרסם יד ושם הודעה, המביעה דאגה מתופעות של הכחשת השואה וטריוויאליזציה של השואה, תופעות הרווחות בבריטניה, וקרא להגברת החינוך בנושא.

==ראשית התרמית==
ב-2007 הופצה בהודעות דואר אלקטרוני טענה כוזבת לפיה הוראת השואה נאסרה בבתי הספר בבריטניה בגלל החשש שהדבר עלול לפגוע בתלמידים מוסלמים.<ref name="news.bbc.co.uk"></ref> טענות אלה היו שקריות אך התבססו על דיווחים על ידע מועט ולעיתים שגוי בבריטניה, בנושא השואה.

במיילים נטען כי האיסור הוטל בגלל החשש כי הוראת השואה עלולה לפגוע בתלמידים מוסלמים, וזאת מכיוון שהאוכלוסייה המוסלמית מכחישה את השואה. אמצעי ההפצה המרכזי של טענה זו היה מכתב שרשרת. מכתב זה הוביל לפניות ל-BBC בשאלה האם העובדות הכלולות בו נכונות. למעשה, הוראת השואה היא חובה בבתי ספר ציבוריים בבריטניה (אך לא בבתי הספר הפרטיים), ולא נאסרה במקומות אחרים בבריטניה.

לאחר הודעות דואר אלקטרוני נוספות בשנת 2008, החליט שר בתי הספר בממשלת בריטניה, אד בולס (Ed Balls), לכתוב לשגרירויות בריטניה ברחבי העולם ולתקשורת העולמית מכתב ובו הפרכת הטענה כי בתי ספר בבריטניה אסרו על הוראת השואה או נרתעו מללמד על השואה.<ref></ref><ref></ref>

כחלק מהתגובה לשמועות אלה, פרסם ראש ממשלת בריטניה דייוויד קמרון בשנת 2014 יוזמות ממשלתיות עדכניות להוראת נושא השואה בבתי ספר בבריטניה.

באתר עלונדון פורסם ב-2019 כי התרמית עדיין מופצת באימיילים וברשתות החברתיות כבר 12 שנה.<ref>[https://alondon.net/%D7%9C%D7%90-%D7%9E%D7%9C%D7%9E%D7%93%D7%99%D7%9D-%D7%90%D7%AA-%D7%94%D7%A9%D7%95%D7%90%D7%94-%D7%91%D7%91%D7%A8%D7%99%D7%98%D7%A0%D7%99%D7%94-%D7%A0%D7%9B%D7%95%D7%9F-%D7%90%D7%95-%D7%9C%D7%90/ האם באמת לא מלמדים את השואה בבתי ספר בבריטניה?] באתר עלונדון</ref>

== דוח האגודה ההיסטורית ==
הודעות הדוא"ל התבססו על דוח רחב שהזמין המשרד לחינוך ומיומנויות למידה בבריטניה מהאגודה ההיסטורית, קבוצה המקדמת את חקר ההיסטוריה. הדוח ציין כי מורים עשויים להימנע מלימוד בכיתות של תקופות רגישות ושנויות במחלוקת בהיסטוריה, אך לא המליץ לעשות כן. הדוח המשיך והביא דוגמה ל"עיר צפונית" שבה מחלקה להיסטוריה "נמנעה לאחרונה מלבחור את השואה כנושא בבחינות לקראת לימודים אקדמיים בבריטניה (General Certificate of Secondary Education - GCSE) מחשש להתמודד עם רגשות אנטישמיים והכחשת שואה בקרב חלק מהתלמידים המוסלמים"; מאידך צוין כי בבית ספר אחר לימדו את השואה למרות "רגשות אנטישמיים בקרב תלמידים מסוימים", אך מסעי הצלב לא נלמדו, בגלל הניגוד לנרטיבים עליהם גדלו תלמידים מוסלמים. על כל פנים, מניעת פגיעה במכחישי שואה לא צוינה במטרה בדוח הנזכר. ב-2 באפריל 2007 פרסמו הדיילי מייל והגרדיאן כתבות בנושא הדוח, אשר השתמשו בשפה כללית, כגון "מורים מפסיקים ללמד את השואה" במקום לציין שהדוח מספר על דוגמה יחידה.

== ראו גם ==
* קרן הוראת השואה
* הכחשת השואה

== קישורים חיצוניים ==
* 
* 
* https://www.het.org.uk/about/holocaust-education-uk על הוראת השואה בבריטניה
* [https://alondon.net/לא-מלמדים-את-השואה-בבריטניה-נכון-או-לא האם באמת לא מלמדים את השואה בבתי ספר בבריטניה?] באתר alondon.net

== הערות שוליים ==

קטגוריה:מתיחות
קטגוריה:אנטישמיות
קטגוריה:זיכרון השואה
קטגוריה:הממלכה המאוחדת: חינוך
אלק נילאש

אלק נילאש (בהונגרית: Elek Nyilas; נולד ב-3 במאי 1969) הוא כדורגלן עבר הונגרי ששיחק בעמדת הקשר.

==קריירה==
נילאש התחיל את הקריירה שלו בקבוצת הילדים של דונאקשי ובגיל 11 הצטרף לאויפשט. בשנת , נילאש הצטרף לגודי מהליגה הרביעית בהונגריה, ובשנת נילאש חתם באורושאזה.

בשנת , נילאש חתם בדונקניאר-ואץ. בשנת , זכה עם הקבוצה באליפות הונגריה.

בקיץ חתם בפרנצווארוש, עליה העיד כי אהד אותה בילדותו. נילאש, השתתף עם הקבוצה בהופעה ההיסטורית שלה בשלב הבתים של ליגת האלופות, ואף כבש שני שערים במשחקים נגד אייאקס אמסטרדם וגראסהופרס ציריך בהתאמה. באותה עונה הוא גם זכה עם הקבוצה באליפות הונגריה.

בקיץ , נילאש הושאל למכבי תל אביב, בה שיחק שבעה חודשים.

בקיץ , נילאש חזר לישראל וחתם במ.ס. אשדוד, במדיה שיחק ארבע עונות, והיה מהכדורגלנים הבולטים בקבוצה.

בקיץ , חזר להונגריה וחתם בגיור.

ב-11 באוקטובר 1995, נילאש ערך את הופעת הבכורה שלו בנבחרת הונגריה בהפסד 0–3 ל. ב-10 בנובמבר 1996, נילאש הבקיע צמד בניצחון 0–3 נגד . בסך הכל ערך נילאש 14 הופעות במדי נבחרת הונגריה.

==תארים==
; ואץ'
*ליגת העל ההונגרית: 

; פרנצווארוש
*ליגת העל ההונגרית: 

==קישורים חיצוניים==

קטגוריה:כדורגלנים הונגרים
קטגוריה:כדורגלני נבחרת הונגריה
קטגוריה:קשרי כדורגל הונגרים
קטגוריה:בודפשט: כדורגלנים
קטגוריה:כדורגלני פרנצווארוש
קטגוריה:כדורגלני מכבי תל אביב
קטגוריה:כדורגלני מועדון ספורט אשדוד
קטגוריה:כדורגלני גיור
קטגוריה:כדורגלנים זרים בישראל
קטגוריה:ספורטאים הונגרים בישראל
קטגוריה:הונגרים שנולדו ב-1969
ימאהה YZF-R6

ימאהה YZF-R6 (ביפנית: ワイゼットエフ アールシックス, באנגלית: Yamaha YZF-R6) הוא אופנוע ספורט מתוצרת חברת ימאהה היפנית אשר יוצר משנת 1999. עד שנת 2021.

==מאפיינים==

* מנוע 4 צילינדרים בטור, 16 שסתומים, מחזור ארבע פעימות, מנוע קירור מים.
* נפח מכל דלק - 17 ליטר.
* גובה מושב: 810 מ"מ (1999–2000), 830 מ"מ (2001–2002), 820 מ"מ (2003–2005), 850 מ"מ (2006–2021).
* צמיגים: קדמי 120/60-ZR17, אחורי 180/55-ZR17 (2004–1999), קדמי 120/70-ZR17, אחורי 180/55-ZR17 (2005–2021).

===תאוצות===
* תאוצה בין 0–97 היא 3.5 שניות (דגמים שיוצרו בין השנים 1999–2000).
* תאוצה בין 0–97 היא 2.8 שניות (דגמים שיוצרו בין השנים 2001–2002).
* תאוצה בין 0–97 היא 3.0 שניות (דגמים שיוצרו בין השנים 2006–2007).

===מדגמי "ימאהה YZF-R6"===
* "RJ03" (בין השנים 1999–2002).
* "RJ05 / RJ09" (בין השנים 2003–2004).
* "RJ095" (בין השנים 2005–2006).
* "RJ11" (בין השנים 2006–2007).
* "RJ15" (בין השנים 2008–2010).

==גלריה==
<gallery mode="packed" heights="120">
קובץ:R6 Zwaan.jpg | "ימאהה YZF-R6"
קובץ:Yamaha YZF-R6 2008-front.jpg | "ימאהה YZF-R6", שנת 2008
קובץ:Yamaha YZF R6 2006 red.jpg | "ימאהה YZF-R6", שנת 2006
קובץ:YamahaYZF-R6.jpg | "ימאהה YZF-R6"
קובץ:Red Bull Yamaha (19811275645).jpg | "ימאהה YZF-R6"
קובץ:Yamaha YZF-R6 2006-front.jpg | "ימאהה YZF-R6", שנת 2006
</gallery>

==ראו גם==
* ימאהה VMAX
* ימאהה YZF-R1

==קישורים חיצוניים==

* 
* 

==הערות שוליים==

קטגוריה:אופנועים
קטגוריה:אופנועי ספורט
קטגוריה:כלי רכב שהושקו ב-1999
קטגוריה:כלי רכב יפניים
קטגוריה:ימאהה
קרולין גוטץ'

קרוליין ברלנד גוטץ (באנגלית: Caroline Gotch; 9 במאי 1854 – 14 בדצמבר 1945) הייתה אמנית בריטית וחלק מקבוצת האמנים באסכולת ניולין.

== ביוגרפיה ==
קרולין (שם נעורים: ייטס) גוטץ' נולדה בליברפול. היא הייתה הצעירה מבין שלוש בנותיו של אדוארד ייטס, בעל נכס מקומי עשיר. היא למדה בבית הספר הת'רלי לאמנות יפה בשנת 1878 ולאחר מכן בבית הספר לאמנות סלייד בלונדון לפני שנרשמה לאקדמיה ז'וליאן בפריז במהלך 1880.<ref></ref>

בזמן שהייתה בסלייד היא פגשה את תומאס קופר גוטץ' והזוג התחתן באוגוסט 1881 בכנסיית סנט פיטר בניולין. הם חזרו לצרפת, שם נולדה בתם פיליס מורין בספטמבר 1882. למרות תקופות ממושכות של בריאות לקויה בעקבות לידת ילדים, קרוליין גוטץ' ובעלה נסעו הרבה, כולל נסיעה בשנת 1883 לאוסטרליה.<ref></ref>

הם התגוררו בלונדון בין השנים 1884–1887 לפני שהתיישבו בניולין, שם בנו בסופו של דבר בית משפחתי.<ref></ref>

בניולין היו בני הזוג בין מייסדי מועדון האמנות סנט אייבס ופעילים בקבוצות האמנים שהוקמו אז באזור. 

קרוליין גוטץ' הציגה באופן קבוע באקדמיה המלכותית לאמנויות בין השנים 1887–1895 ועם האגודה המלכותית לאמנים בריטיים לאורך כל שנות השמונים. 

גוטץ' הציגה בסלון פריז בשנים 1897 ו-1898, שם הוענקו לה מדליות במקום השני והשלישי. 

היא הציגה עבודות במועדון האמנות האנגלי החדש בשנת 1888, באגודת האמניות בשנים 1879 ו-1893 וכן במכון המלכותי לאמנות יפה של גלאזגו בין השנים 1886–1894. 

בשנת 1895 ובשנת 1896 הוצגו יצירותיה בארמון הזכוכית במינכן. 

גוטץ' הציגה גם בגלריות מסחריות, כולל גלריה גרוסוונור, גלריה גופיל וחברה לאמנות. 

למרות התערוכות הרבות שלה, שרדו מעט מאוד דוגמאות ליצירותיה של קרולין גוטץ', אך בתצלומי עבודותיה אפשר לראות קומפוזיציות מתוחכמות, המציגות לעיתים קרובות נשים וילדים בסביבה ביתית. 

== הערות שוליים ==

קטגוריה:ציירות בריטיות
קטגוריה:בריטים שנולדו ב-1854
קטגוריה:בריטיות שנפטרו ב-1945
קטגוריה:בריטים שנפטרו ב-1945
ד'ארטניאן ושלושת המוסקטרים (מיני-סדרה)

ד'ארטניאן ושלושת המוסקטרים (בצרפתית: D'Artagnan et les Trois Mousquetaires) היא מיני סדרה בשני פרקים מאת פייר אקנין, ששודרה בשנת 2005 ברשת TF1 ומהווה עיבוד של הרומן "שלושת המוסקטרים" מאת אלכסנדר דיומא. זו הפקה משותפת בין צרפת, בריטניה, צ'כיה וקנדה.

==תקציר עלילת הסדרה ==
שנת 1615. ד'ארטניאן הצעיר, רואה רוכב שתולה אישה מעץ לפני שנמלט. לפתע, הבזק של ברק מפצל את השמיים והאישה האומללה חוזרת לחיים לפני שהיא נעלמת אף היא.

שנת 1625, בתקופת שלטונו של לואי השלושה עשר, ד'ארטניאן עוזב את מחוז הולדתו, גסקון, לפריז כדי להתגייס לחיל המוסקטרים של המלך ומתוודע לשלושה חברים: אתוס, הרוזן האריסטוקרטי מאוד של לה פר, אמיץ ומתנשא, שמעולם לא התאושש מאהבה נכזבת; פורתוס, ששמו האמיתי ואלון, בעל מזג חם אך אמיץ; ואראמיס, אביר הרבליי, דמות מורכבת וסודית, שחש מפוצל בין הייעוד הדתי שלו לבין ההתחייבויותיו כלפי המאהבות שלו. דו-קרב משולש, נגד שומרי הקרדינל רישלייה, חותם בין ארבעת הגברים ידידות בלתי מעורערת.

העלילה המרכזית של הסיפור מבוססת על פרשת יהלומים, מתנת המלך שהמלכה הציעה בפזיזות למאהבה, הדוכס מבקינגהאם. בעצתו המזיקת של הקרדינל, המלך דורש מהמלכה ללבוש את היהלומים בנשף הבא. ד'ארטניאן, שמתאהב בקונסטנס בונסיה, המשרתת את המלכה, לומד על המזימה שמתבשלת ונחשף למרגלת היפה של קרדינל רישלייה, מיליידי דה וינטר, מרגלת שאותה הוא מזהה בתור האישה שרדפה את ילדותו. הוא יוצא עם שלושת חבריו למצוא את התכשיטים, הרפתקה שתוביל אותו לאנגליה.

היהלומים נמצאים והמלכה ניצלת. בינתיים, הרביעייה נלחמת במיליידי דה וינטר, שמתבררת כרעייתו לשעבר של אתוס שהיה הרוכב שניסה להוציאה להורג עשור קודם לכן. המוסקטרים יוצאים בעקבותיה כדי לבלום אותה ולהענישה ומתעמתים אגב כך עם הקרדינל רישלייה. היא מנסה להתנקש בבקינגהאם ובסופו של דבר רוצחת את אהובתו של ד'ארטניאן, קונסטנט. לאחר שהמוסקטרים לוכדים את דה וינטר, הם מוציאים אותה להורג באמצעות תליין כעונש על פשעיה. הם עוזבים את אתר ההוצאה להורג וחולפים על פני גשר החוצה את הנהר ובו צף ראשו הכרות של התליין.

== שחקנים ודמויות ==

== קישורים חיצוניים ==

* [https://www.youtube.com/watch?v=4tqjo0gdLLo קדימון הסדרה], ביוטיוב 
* [https://tvmag.lefigaro.fr/programme-tv/programme/d-artagnan-et-les-trois-mousquetaires-f2461323 "ד'ארטניאן ושלושת המוסקטרים"], במדריך הטלוויזיה של לה פיגארו

קטגוריה:סרטי 2005
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות טלוויזיה צרפתיות
קטגוריה:סדרות דרמה היסטוריות
קטגוריה:פריז בסיפורת
Fancy Color Research Foundation

הקרן למחקר יהלומי פנסי קולור (FCRF) הוא ארגון ללא מטרות רווח אשר הוקם במטרה לקדם שקיפות, סחר הוגן וסטנדרטים אתיים בתעשיית היהלומים הצבעוניים. הקרן הוקמה רשמית בנובמבר 2014.<ref></ref><ref></ref> 

הארגון עורך מחקרים בתחומי היהלומים צבעוניים ומפרסם עדכונים רבעוניים שמשקפים שינויים במחיר הקנייה הסיטונאי. 

מאז הקמתה, הקרן פיתחה כלים ושירותים נוספים עבור תעשיית היהלומים כגון:

תעודת הנדירות המאפשרת לקבוע את נדירותם של יהלומים צבעוניים, סקירות של יהלומים צבעוניים המוצעים למכירה במכירות פומביות לפני מועד המכירה; הערכות מחיר לאבנים ספציפיות לפי שוויים בשוק.

המשרדים הראשיים של החברה ממוקמים בבורסה ליהלומים ברמת גן, עם סניפים בארצות הברית ובאנגליה.

== היסטוריה ==
הקרן למחקר יהלומי פנסי קולור החלה בפעילותה בשנת 2005, כאשר הארגון החל לאסוף נתונים של מחירי שוק יהלומי פנסי קולור. הנתונים נאספו כמעט עשר שנים לפני העדכון הרבעוני הראשון של אינדקס מחירי היהלומים הצבעוניים (The Fancy Color Diamond Price Index) בינואר 2015.<ref></ref> בנוסף לאינדקס הקרן מפרסמת מאמרי מחקר מקצועיים ומפתחת כלים דיגיטליים לשוק יהלומי הפנסי קולור. 

== פעילות ==
אינדקס מחירי היהלומים הצבעוניים (The Fancy Color Diamond Price Index) – הנתונים מתקבלים מיצרנים וסוחרי יהלומים צבעוניים ברחבי העולם ומשקפים את מחירי הקנייה המשתנים בשוק היהלומים. מחירים אלו עוברים ניתוח ומתפרסמים פעם ברבעון בתקשורת המקצועית. 

תעודת הנדירות (The Rarity Report) - הכלי מבוסס על מסד נתונים, המגיע ממקורות מקצועיים כגון מכרות יהלומים, מאגרי נתונים ברשת, וסקרים תקופתיים בקרב סוחרים על תדירות הופעת היהלומים הצבעוניים בשוק הסיטונאי. 

סקירה מוקדמת של מכירה פומבית (Pre-Auction Analysis) - מאמרים המציגים תיאור שמבוסס על שיטת הערכה הלקוחה מתוך הספר "Fancy Color Diamonds The Pricing Architecture" מאת אדן רחמינוב. 

הניתוח מתפרסם לפני מכירות פומביות של תכשיטים ויהלומים בהונג קונג, ז'נבה וניו-יורק כדי לתת תיאור אמין לציבור הקונים.

== מחקר ==
הקרן למחקר יהלומי פנסי קולור מפרסמת מאמרי מחקר בתחום היהלומים הצבעוניים הטבעיים, כגון סקירות מוקדמות של מכירות פומביות, מחקרי שוק וכן מגוון מאמרים בנושאים מקצועיים הספציפיים לתעשייה. בין השנים 2005 עד 2014 הקרן אישרה כי יהלומי פנסי קולור הציגו עליית מחיר ממוצעת של 154.7%.<ref></ref> Financial Times דיווח כי דניאלה מסקטי, מומחית בכירה במחלקת התכשיטים הבינלאומית בסותביס', הביעה עניין בנתוני הקרן, מכיוון ש"קטגוריית יהלומי פנסי קולור בעלת ניואנסים ומאוד וסובייקטיבית".<ref></ref> 

== תרומה לקהילה ==
מרבית ההכנסות של הקרן למחקר יהלומי פנסי קולור מושקעות מחדש במחקר ולמידה, וחלק מהרווחים נתרמים לעמותת Make A Wish.

== קישורים חיצוניים ==

==הערות שוליים==

קטגוריה:תעשיית היהלומים בישראל
סורת א-נחל

סורת א-נחל (בערבית: سورة النحل) היא הסורה ה-16 בקוראן, המונה 128 פסוקים

== תוכן הסורה ==
הסורה גורסת כי הים, הכוכבים וההרים, הם למעשה הוכחה לכוחו האינסופי של האל. עוד נטען בסורה שלא ניתן להשוות את אללה לשום דבר אחר שקיים.

סורת א-נחל עוסקת גם בנושאים הקשורים למוסר, בכך שמועבר בה המסר שרצוי לנהוג לאנשים באדיבות ובצדק, להימנע מהפרת הבטחות ועוד.

הנאמר בחלק מהפסוקים בסורת א-נחל הם הבסיס השרעי לאיסור על צריכת אלכוהול ואכילת בשר חזיר.

== קישורים חיצוניים ==

== הערות שוליים ==

קטגוריה:סורות
יחסי אוקראינה – קוריאה הצפונית

יחסי אוקראינה–קוריאה הצפונית הם יחסי החוץ בין אוקראינה לבין קוריאה הצפונית.

== סקירה כללית ==
עד קריסת ברית המועצות התנהלו היחסים בין המדינות כחלק מיחסי ברית המועצות–קוריאה הצפונית. לאחר פירוק ברית המועצות בשנת 1991 כוננו שתי המדינות יחסים דיפלומטיים.

במהלך העשור השני של המאה ה-21 נמתחה ביקורת על אוקראינה, לאחר שהתברר שטכנולוגיה רוסית לייצור טילים הועברה מאוקראינה לקוריאה הצפונית, מה שהעניק דחיפה משמעותית לתעשיית הטילים של קוריאה הצפונית.

ב-13 ביולי 2022 הודיעה אוקראינה על ניתוק היחסים עם קוריאה הצפונית, עקב הכרתה של האחרונה בעצמאות הרפובליקה העממית של דונצק והרפובליקה העממית של לוגנסק.

==נציגויות דיפלומטיות==
* אוקראינה הייתה מיוצגת בקוריאה הצפונית באמצעות שגרירותה בבייג'ינג, הרפובליקה העממית של סין.
* קוריאה הצפונית הייתה מיוצגת באוקראינה באמצעות שגרירותה במוסקבה, רוסיה.

==קישורים חיצוניים==

== הערות שוליים ==
דאיקוקו

ממוזער
דַאיְקוֹקוּ (ביפנית: 大黒天) הוא אל העושר ופטרון החקלאים במיתולוגיית השינטו ואביו של אביסו.

==תיאורו==
בדרך כלל דאיקוקו מתואר כיושב על שק או שקי אורז, עם שקית תכשיטים על כתפו, גלגל חמה על חזהו, ומניף פטיש עץ בעזרתו הוא נענה למשאלות. הוא מתואר כעשיר, זחוח-דעת ואוהב ילדים.

==משרתו==
לדאיקוקו יש משרת אשר מתואר כעכבר. לרוב מציגים אותו כמכרסם בשקי האורז עליהם יושב דאיקוקו.

==לקריאה נוספת==
* דתות - מבט אנציקלופדיה חזותית, בהוצאת כנרת
==קישורים חיצוניים==

* 

קטגוריה:אלים יפניים
קטגוריה:אלי שינטו
האיש במסכת הברזל (סרט, 1977)

האיש במסכת הברזל הוא סרט טלוויזיה משנת 1977 שעובד באופן רופף מהרומן הוויקונט דה בראז'לון משנת 1847–1850 מאת אלכסנדר דיומא האב והציג כמה קווי דמיון עלילתיים עם גרסת הסרט משנת 1939. הוא הופק על ידי נורמן רוזמונט עבור ITC Entertainment, ובו כיכבו ריצ'רד צ'מברלין בתפקיד המלך לואי ה-14 ותאומו פיליפ, פטריק מקגוהן בתפקיד ניקולה פוקה, ראלף ריצ'רדסון בתפקיד ז'אן-בפטיסט קולבר, לואי ז'ורדן בתפקיד ד'ארטניאן ואיאן הולם בתפקיד השבלייה דובל. ג'ני אגאטר גילמה את פילגשו של לואי הארבעה עשר, לואיז דה לוואליר, ויויאן מרצ'נט מופיעה בתפקיד המלכה מארי-תרזה. את הסרט ביים מייק ניואל.
== תקציר עלילת הסרט ==
פיליפ הוא המלך הבכור והצדק, שהורחק מהלידה וגדל ללא ידיעה באשר לזהותו האמיתית במזימה של הקרדינל מאזארן לתמרן את לואי לפני מותו שלו. קולבר וד'ארטניאן מתכוונים להחליף את לואי (שהוא מלך לא יעיל שמעוניין בריקוד והנאה מאשר ברווחת צרפת) בפיליפ, ותוך כדי כך להפיל את שר האוצר המושחת פוקה, שמעל באוצר הלאומי. לואי נהדף על ידי אשתו שלו ודוחה שוב ושוב ללואיז, שבתורה מתאהבת בפיליפ.

== שחקנים ודמויות ==
* ריצ'רד צ'מברלין כמלך לואי הארבעה עשר / פיליפ
* ג'ני אגאטר בתפקיד לואיז דה לה ואליאר, פילגשו של לואי ה-14
* פטריק מקגוהן בתפקיד ניקולה פוקה
* ראלף ריצ'רדסון בתפקיד ז'אן-בטיסט קולבר
* לואי ז'ורדן בתפקיד ד'ארטניאן
* איאן הולם בתפקיד שבלייה דובל
* יו פרייזר בתפקיד מונטפלורי
* ברנדה ברוס כמלכת אן מאוסטריה
* ויויאן סוחר כמלכה מארי-תרז

== הפקה ==
=== צילומים ===
אף על פי שהיה סרט טלוויזיה, נעשה שימוש במיקומים בפועל בצרפת לצילומים, כולל שאטו דה פונטנבלו והטירה האמיתית של פוקה: וו-לה-ויקומטה לסצנת הנשף.
== קישורים חיצוניים ==

==הערות שוליים==

קטגוריה:סרטים בריטיים
קטגוריה:סרטי טלוויזיה בריטיים
ז'ורז' ורייה

ז'ורז' ורייה (בצרפתית: Georges Verriest; 15 ביולי 1909 – 11 ביולי 1985) היה כדורגלן צרפתי, ששיחק בעמדת הקשר אחורי.

==ביוגרפיה==

ורייה נולד ב-15 ביולי 1909 ברובה שבצרפת. במהלך כל הקריירה שיחק במועדון אחד, רובה מעיר הולדתו, בו שהה במשך 10 שנים. ורייה בא בגישה של ניצחון ועלה עימה לליגה הראשונה ב-1936 לפני שהם ירדו בחזרה ב-1939. מיקום השיא של הקבוצה איתו היה המקום השמיני בעונת 1937/38 והוא הגיעה עימה פעמיים לגמר הגביע הצרפתי, כשבשניהם הפסידו.

במדים הלאומיים שיחק ורייה בנבחרת צרפת והיה שותף במשחקה היחיד במונדיאל 1934. במשחק זה נבחרתו הפסידה 2–3 בהארכה לאוסטריה כשהוא כובש את השער האחרון מפנדל. בפברואר 1936 פרש ממנה.

במהלך מלחמת העולם השנייה וכיבוש צרפת בשנות הארבעים של המאה ה-20 ורייה עבד כפקיד ברובה והיה מעורב במשא ומתן של מיזוג הקבוצה עם שתיים אחרות מאותה העיר, וב-1947 היא הפכה לאלופת צרפת באופן מפתיע. בנוסף עבד שם גם בהנהלת המועדון לפני שהיה ליו"ר שלה. לאחר נפילתו של פול ניקולה בתאונה ביוני 1959 ורייה הצטרף לאלכס תאפוס וז'אן גוטרוקס להיות לאחד משלושת הסלקטורים של הפדרציה הצרפתית לכדורגל. מאוקטובר 1960 עד יולי 1964 היה לבד בתפקיד בו בחר מי ישחק בנבחרת צרפת. ורייה נפטר ב-11 ביולי 1985 כתוצאה מהתקף לב, זמן קצר לפני יום הולדתו ה-76, בססלין שבצרפת.

==קישורים חיצוניים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני נבחרת צרפת
קטגוריה:צרפתים שנולדו ב-1909
קטגוריה:צרפתים שנפטרו ב-1985
עלוקה רפואית

עלוקה רפואית (שם מדעי: Hirudo medicinalis) היא אחד ממינים רבים של עלוקות ששימשו בעבר כ"עלוקות רפואיות".

העלוקה הרפואית האירופאית מסוגלת למצוץ פי חמישה דם ממשקל גופה ומפרישה לפצע חומר נוגד קרישה המותיר את הפצע מדמם עד כעשר שעות. ברפואה המסורתית היא שימשה בהליכים רפואיים בעיקר להקזת דם. ברפואה מודרנית יש לה עדיין מספר שימושים, והעיקרי בהם הוא בניתוח לחיבור מחדש של רקמות, למשל: אצבע גדומה. עקב אי-יכולת המנתחים לחבר מחדש את הוורידים (כשמחברים אך ורק את העורקים הראשיים), דם זורם לתוך הרקמה אך לא יוצא ממנה; העלוקה מוצצת עודפי דם, וחשוב מכך, מפרישה כל הזמן נוגדי קרישה למקום הנדרש, וזה מאפשר לגוף לבנות מחדש את הוורידים שנקטעו.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:עלוקות
קטגוריה:בעלי חיים שתוארו ב-1758
פרוזדור סיליגורי

פרוזדור סיליגורי הוא רצועת השטח ההודי בתוך המעגל המודגש האדום.
פרוזדור סיליגורי (הידוע גם בשם צוואר התרנגולת) הוא רצועת אדמה צרה, כ-22 ק"מ רוחב, הממוקמת במדינה ההודית מערב בנגל ומחברת את הודו בחלקה הצפון מזרחי לשאר הודו. נפאל ובנגלדש גובלות בשני צדי הפרוזדור. ממלכת בהוטן שוכנת בצד הצפוני שלו. ממלכת הסיקים שכנה בעבר בצד הצפוני של המסדרון, עד למיזוגה עם הודו בשנת 1975.

העיר סיליגורי, במדינת מערב בנגל, היא היישוב המרכזי באזור זה והצומת המרכזי המחבר בין בהוטן, נפאל, בנגלדש, סיקים, גבעות דרג'ילינג, צפון-מזרח הודו ושאר הודו.

פרוזדור סיליגורי נוצר בשנת 1947 לאחר חלוקת בנגל. ממלכת סיקים שכנה בעבר בצד הצפוני של המסדרון, עד לאיחודה עם הודו בשנת 1975 בעקבות משאל עם.<ref></ref><ref></ref>

פרוזדור סיליגורי הוא שטח חשוב ורגיש במיוחד עבור הודו, שנוצר על ידי הקמתה של מזרח פקיסטן (כיום בנגלדש) בשנת 1948. חלוקת הודו התרחשה כתוצאה מהעוינות בין הקונגרס הלאומי ההודי לליגה המוסלמית. מלכתחילה עמדו היחסים בין שתי המדינות החדשות הללו תחת השפעתם השלילית של פעולות איבה ועימותים.

היווצרות מזרח בנגל יצרה מחסום גאוגרפי לחלק הצפון מזרחי של הודו. פרוזדור סיליגורי הצר, שבשלב מסוים הוא עומד על פחות מ-27 ק"מ רוחב, נותר כגשר היחיד בין החלק הצפון-מזרחי של הודו לשאר חלקי המדינה.

בהיותו תחום בין אזור בנגלדש מדרום וממערב לבין סין מצפון, לאזור הצפון מזרחי של הודו אין גישה לים. התקדמות צבאית סינית עלולה לנתק את בהוטן, חלק ממערב בנגל וכל צפון מזרח הודו, אזור המכיל כמעט 50 מיליון בני אדם. חשש זה עלה במהלך מלחמת הודו–סין בשנת 1962.<ref>Partha S. Ghosh, "Cooperation and Conflict in South Asia", UPL, Dhaka, 1989, p-43</ref> בעיה זו מזכירה את הבעיה האסטרטגית הנוצרת בשל המותניים הצרים של ישראל באזור השרון.

כאזור רגיש בין שלוש מדינות, הרצועה מנוטרת בכבדות על ידי צבא הודו.

כל הובלה יבשתית בין הודו היבשתית לבין מדינותיה הצפון מזרחיות משתמשת במסדרון מעגלי זה, מכיוון שאין הסכם סחר חופשי בין בנגלדש להודו. מסדרון טטוליה, חלופה למסדרון סיליגורי, מוצע על פי אחד מסעיפי הסכם הסחר הודו – בנגלדש משנת 1980, הקובע כי "שתי הממשלות מסכימות לערוך הסדרים המועילים זו לזו לשימוש בנתיבי המים שלהן, מסילות הברזל והכבישים שלהן למסחר בין שתי המדינות ולהעברת סחורות בין שני מקומות במדינה אחת דרך השטח של האחרת". עם זאת, ההצעה נמצאת עדיין בשלבים ראשוניים של משא ומתן.

==קישורים חיצוניים==

== הערות שוליים ==

קטגוריה:הודו: גאוגרפיה
הר טאבולר

הר טאבולר (באנגלית: Tabular Mountain;מילולית: הר השולחן) הוא הר רחב בעל פסגה שטוחה בהרי קווטרמיין שבאנטארקטיקה.

גובהו של ההר 2,740 מטרים מעל פני הים.

ההר ממוקם 9 קילומטרים צפונית-צפון-מזרחית להר פד'ר.

== היסטוריה ==
=== גילוי ההר ===

ההר התגלה בשנת 1903 על ידי משלחת החקר הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904), בפיקודו של רוברט פלקון סקוט.

=== מקור השם ===

שמו של ההר תיאורי, והוא מתאר את צורתו.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:14959 הר טאבולר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21830 הר טאבולר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=132443 הר טאבולר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14373&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר טאבולר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=14959&fid=antgeo_123 תצלום לוויין של אזור הר טאבולר]

== הערות שוליים ==

טאבולר
טאבולר
הרי קווטרמיין

הרי קווטרמיין או הרי קוורטקמיין (באנגלית: Quartermain Mountains) הם קבוצת הרים חשופים משלג וקרח באדמת ויקטוריה שבאנטארקטיקה.

== גאוגרפיה ==
אורכו של רכס ההרים 32 קילומטרים.

ההרים אינם מכוסים שלג וקרח, בדומה לעמקים היבשים מקמרדו.

הרכס נמצא מדרום לקרחון טיילור.

ההרים שלאורך גבולות הרכס הם הר פינגר, הר הנדסלי, הר פד'ר והר טאבולר.

=== אתרי הרכס ===
הרכס כולל את האתרים:

== היסטוריה ==
=== גילוי וחקר הרכס ===

ההרים נחקרו לראשונה על ידי משלחות חקר בריטיות בפיקודו של רוברט פלקון סקוט (בשנים 1901 – 1904 ו- 1910 – 1913) ובפיקודו של ארנסט שקלטון (בשנים 1907– 1909) אשר נתנו שמות לחלק מהרי הרכס.

שמות נוספים להרי הרכס ניתנו בעקבות מחקרים שנערכו בשנה הגיאופיזית הבינלאומית, 1957– 1958, במקביל למחקר שנערך על ידי תוכנית המחקר האנטארקטי של ניו זילנד, ומשלחות השדה של התוכנית האנטארקטית של ארצות הברית. מחקרים אלה השלימו פערים במפות שנעשו בהתבסס על תצלומי אוויר שצולמו על ידי צי ארצות הברית החל משנת 1947.

=== מקור השם ===

שמם של ההרים ניתן להם בשנת 1977 על ידי ועדת השמות האנטארקטית של ניו זילנד.

ההרים נקראים על שם ההיסטוריון האנטארקטי הניו זילנדי לסטר בראון קווטרמיין (Lester Bowden Quartermain).

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA720&lpg=PA720&dq=%22Quartermain+Mountains%22&source=bl&ots=PEtriYqe2v&sig=ACfU3U3dQkmkC0t8Kbu8hVmDGDr1JiZJqQ&hl=en&sa=X&ved=2ahUKEwj-5Oe358rrAhX1nVwKHbEzBUU4HhDoATAFegQIARAB#v=onepage&q=%22Quartermain%20Mountains%22&f=false The Transantarctic Mountains: Rocks, Ice, Meteorites and Water], P 720</div>

<div class="mw-content-ltr">• J.G. Bockheim, M. McLeod, [https://www.landcareresearch.co.nz/uploads/public/researchpubs/Bockheim_etal_soil_distribution_G_2008.pdf Soil distribution in the McMurdo Dry Valleys, Antarctica], Geoderma 144 (2008) 43–49</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12241 הרי קווטרמיין] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11765&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי קווטרמיין] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25589194 מפת אזור הרי קווטרמיין]
* [https://www.meteoblue.com/en/weather/current/quartermain-mountains_antarctica_6621758 מזג אוויר נוכחי מעודכן בהרי קווטרמיין]
** [https://www.meteoblue.com/en/weather/14-days/quartermain-mountains_antarctica_6621758 תחזית מזג אוויר עדכנית ארוכת טווח עבור הרי קווטרמיין]
** [https://www.meteoblue.com/en/weather/archive/yearcomparison/quartermain-mountains_antarctica_6621758 סטטיסטיקות מזג אוויר ונתוני מזג אוויר היסטוריים עבור הרי קווטרמיין]
* [https://www.astrobio.net/extreme-life/antarctic-microbes-colonize-under-mars-like-conditions/ ANTARCTIC MICROBES COLONIZE UNDER MARS-LIKE CONDITIONS]

== הערות שוליים ==

קווטרמיין
קווטרמיין
בוב מאלון

בוב מאלון (באנגלית: Bob Malone; נולד בשם רוברט מוריס מאלון; 2 בדצמבר 1965) הוא קלידן, זמר וכותב אמריקאי.<ref name="Road"></ref>

== ביוגרפיה ==
מאלון למד במכללת ברקלי למוזיקה ומימן את השכלתו באמצעות מופעי סולו או נגן פסנתר ללהקות. הוא עבר ללוס אנג'לס בשנת 1990 והופיע בקביעות בקרוצ'ס, מועדון בלוז מקומי. הוא החל את סיבוב ההופעות שלו בשנת 1996 כשהמשיך לנסות להתפרנס מהמוזיקה שלו.

בשנת 2010, מאלון התוודע לג'ון פוגרטי והופיע איתו מאז. ברוס ספרינגסטין הצטרף לקבוצה במהלך מערך של הייד פארק, לונדון מול קהל של 75,000 איש.<ref name="GR"></ref> הוא ניגן לצד מספר מוזיקאים נוספים, כולל: האחים נוויל, אל גרין, ד"ר ג'ון וליאון ראסל.

עם צאת אלבומו השני של מאלון, מגזין "Music Connection" החשיב אותו כאחד "האמנים הכי טובים שלא חתומים בלוס אנג'לס" חמש שנים ברציפות.<ref name=":0"></ref> הוא הוצג בספיישל "חמשת האמנים הטובים ביותר אשר לא חתומים באמריקה" של NPR. נכון לעכשיו, מאלון מנגן מעל 100 מופעים בארצות הברית ובינלאומית בכל שנה.<ref name="Malone"></ref>

בשנת 2015 הוציא מאלון את אלבומו השביעי, "Mojo Deluxe". הוא זכה לביקורות רבות וניתן לשמוע אותו בלמעלה מ-300 תחנות ברחבי העולם.<ref name="Malone"></ref> "Blues Rock Review" מסביר את האלבום הזה ככזה בו "הקלידן מקפיץ את אוזני המאזינים לתשומת לב במיומנות שפרץ לאורך חייו של נגן בלוז, נשמה ורוקנרול, והזכיר לנו שמוזיקת בלוז אמיתית לא באה מהכלים אלא מהתחושה שמאחורי כל תו."<ref>Roos, Meghan. "Bob Malone: Mojo Deluxe Review | Blues Rock Review." Blues Rock Review RSS. N.p., n.d. Web. 12 Nov. 2015.</ref>

== פרסים ==
* 1995 פרס האקוסטי המחתרתי של בוסטון (הנגן הטוב ביותר)<ref name="Folk"></ref>
* 1996 פסטיבל הפולק רידג' הפולני אמן חדש
* הפסטיבל העממי של קרוויל ב-1995
* הפסטיבל העממי של קרוויל ב-1996
* פסטיבל המוזיקה של עמק נאפה בשנת 1996 אמן חדש

== דיסקוגרפיה ==
=== אלבומים ===
* (The Darkest Part of the Night (1996<ref name=":0"></ref>
* (Bob Malone (1998
* (Like It or Not (2001<ref name="Last"></ref>
* (Malone Alone (2003
* (Born Too Late (2005
* (Ain't What You Know (2008<ref></ref>
* (Mojo (2015<ref name="Malone"></ref>
* (Mojo Live (2018
* (The Christmas Collection (2018

=== סינגלים ===
* (You're A Mean One, Mr. Grinch" / "The After Christmas Song "(2004"
* (Halloween" (2007"
* (Good People" (2019"<ref name="Last2"></ref>

== קישורים חיצוניים ==

* 

== הערות שוליים ==

קטגוריה:בוגרי מכללת ברקלי למוזיקה
קטגוריה:זמרי רוק אמריקאים
קטגוריה:אמריקאים שנולדו ב-1965
יחסי צ'ילה–קולומביה

יחסי צ'ילה–קולומביה הם היחסים שבין הרפובליקה של צ'ילה לרפובליקת קולומביה.

== סקירה כללית ==
שתי המדינות נשלטו בעבר על ידי ספרד, ומאז הן שותפות לתרבות ודמוגרפיה דומה. מסיבה זו שתי המדינות גם זוכות ליחסים חמים והדדיים, כאשר התרבות המשותפת היא גורם מרכזי לחמימות היחסים. שתי המדינות חברות בברית הפסיפית, מרקוסור, קהילת מדינות אמריקה הלטינית והאיים הקריביים וארגון מדינות אמריקה. לצ'ילה יש שגרירות וקונסוליה בבוגוטה ואילו קולומביה מחזיקה בשגרירות וקונסוליה בסנטיאגו.

== יחסי סחר ==
נכון לשנת 2009 היחסים הכלכליים בין המדינות (סיוע כלכלי, ייבוא, ייצוא וכדומה) נמוכים יחסית מאלו היו במאות קודמות<ref></ref>, אך מנהיגי שתי המדינות הצהירו שהמדינות יעבדו על מנת לשפר את היחסים ולפתח מחדש את הידידות בין השתיים. המספר המוערך כיום הוא שישנם למעלה מ-20,000 אזרחים קולומביאנים המתגוררים בצ'ילה<ref></ref>. עם זאת, קיימת בצ'ילה עדיין אפליה וגזענות מה כלפי אנשים ממוצא קולומביאני. ההסבר הוא ככל הנראה מצבה הכלכלי הירוד של קולומביה לעומת צ'ילה, והחשש של התושבים הצ'יליאנים מהקולומביאנים ה"עניים"<ref></ref>.

== תרבות ==
בין קולומביה לצ'ילה יש ידידות המתאפיינת בשיתוף פעולה תרבותי. דוגמה לשיתוף פעולה זה הוא שיר הצעדה "March to the Seventh Line" המשמש את צבא צ'ילה, ומנוגנן תמיד בשיתוף של חיילים צ'יליאנים וחיילים מהכוחות הצבאיים של קולומביה, לאות אחדות בין המדינות.

== קישורים חיצוניים ==

* 
* 

==הערות שוליים==
שלושת המוסקטרים (סרט, 1973)

שלושת המוסקטרים (ידוע גם בשם שלושת המוסקטרים: יהלומי המלכה; באנגלית: The Three Musketeers) הוא סרט משנת 1973, המבוסס על הרומן שלושת המוסקטרים משנת 1844 מאת אלכסנדר דיומא. ביים אותו ריצ'רד לסטר והוא נכתב על ידי ג'ורג' מקדונלד פרייזר. במקור הוצע בשנות השישים לביטלס, אותם ביים לסטר בשני סרטים אחרים. הסרט דבק היטב ברומן וכולל הומור לא מבוטל. הוא צולם על ידי דייוויד ווטקין, עם דיוק לפרטים תקופתיים. סצינות הקרב בוימו על ידי הכוריאוגרף ויליאם הובס. הסרט דורג על ידי מועצת ביקורת הקולנוע האמריקנית בתור אחד מעשרת הסרטים הטובים ביותר.

== עלילה ==
לאחר שלמד סייף מאביו, ד'ארטניאן הצעיר מגיע לפריז עם חלומות להיות מוסקטר של המלך. לא רגיל לחיי העיר, הוא מוצא את עצמו בסדרה של צרות. ראשית הוא מוצא את עצמו נעלב ונשדד על ידי הרוזן דה רושפור, סוכנו של הקרדינל רישלייה, ובפריז נקלע לסכסוך עם שלושה מוסקטרים, אתוס, פורתוס ואראמיס, שכל אחד מהם מאתגר אותו לדו-קרב. כשהקרב הראשון עומד להתחיל, ג'וסאק ממשמר הקרדינל, מגיע עם חמישה אנשי חרב נוספים של שומרי הקרדינל רישלייה. ד'ארטניאן מתייצב עם המוסקטרים במאבק מתמשך והופך לבעל בריתם בתנועת ההתנגדות לקרדינל, המעוניין להגדיל את כוחו הניכר והשפעתו על המלך, לואי ה-13. ד'ארטניאן פותח גם ברומן עם אשת בעל הדירה שלו, קונסטנס בונסיה, שהיא המלבישה של המלכה, אן מאוסטריה.

בינתיים, דוכס בקינגהאם, לשעבר המאהב של המלכה, מתייצב ומבקש משהו כדי לזכור אותה; היא נותנת לו שרשרת עם שתים עשרה יהלומים, מתנה מבעלה. מהמשרתת הבוגדנית של המלכה, הקרדינל לומד על המפגש ומציע למלך הלא מבריק במיוחד לערוך נשף לכבודה של אשתו ולבקש שהיא תלבש את שרשרת היהלומים שנתן לה. הקרדינל גם שולח את סוכנתו מיליידי דה וינטר לאנגליה, שמפתה את הדוכס וגונבת שניים מיהלומי השרשרת.

בינתיים המלכה מספרת על צרותיה לקונסטנס, שמבקשת מד'ארטניאן לרכוב לאנגליה ולהשיג את היהלומים בחזרה. ד'ארטניאן ושלושת המוסקטרים יצאו לדרך, אך בדרך אנשי הקרדינל תוקפים אותם. רק ד'ארטניאן ומשרתו עוברים לבקינגהם, שם הם מגלים את אובדן שניים מהיהלומים. הדוכס מחליף את שני היהלומים וד'ארטניאן ממהר חזרה לפריז. פורתוס, אתוס ואראמיס, פצועים אך לא מתים כפי שחשש ד'ארטניאן, מסייעים במסירת השרשרת השלמה למלכה, ומצילים את הזוג המלכותי מהמבוכה שאותה תכנן הקרדינל.

בסופו של דבר קפטן טרוויל מביא את ד'ארטניאן לחיל המוסקטרים של משמר המלך.
== שחקנים ודמויות ==
* מייקל יורק בתפקיד ד'ארטניאן
* אוליבר ריד בתפקיד אתוס
* פרנק פינלי בתפקיד פורטוס / או'ריילי
* ריצ'רד צ'מברלין בתפקיד אראמיס
* ז'אן-פייר קאסל בתפקיד מלך לואי השלושה עשר
* ג'רלדין צ'פלין בתפקיד אן מאוסטריה
* צ'רלטון הסטון בתפקיד קרדינל רישלייה
* פיי דאנוויי בתפקיד מיליידי דה וינטר
* כריסטופר לי בתפקיד הרוזן דה רושפור
* סיימון וורד בתפקיד דוכס בקינגהאם
* ראקל וולש בתפקיד קונסטנס בונסיה
* ספייק מיליגן בתפקיד אדון בונסיה
* רוי קינאר בתפקיד פלנצ'ט
* סיביל דנינג בתפקיד יוג'ני
* ניקול קלפן בתפקיד קיטי

== לקריאה נוספת ==
<div class="mw-content-ltr">
* 
</div>

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פריז בקולנוע
קטגוריה:סרטים אמריקאיים
קטגוריה:סרטים בריטיים
קטגוריה:סרטים באנגלית
קטגוריה:סרטי 1973
קטגוריה:סרטי שלושת המוסקטרים
Velvet Music

Velvet Music היא חברת תקליטים ומרכז הפקות רוסית. 

החברה הוקמה בשנת 2004 על ידי אליונה מיכאילובה וליאנה מלדזה. לפני זה הן עבדו יחד בחברת תקליטים שנמכרה להערוץ הראשון. לאחר הקמת החברה, לא היו בידיה חוזים עם אף אמן. תוך זמן קצר החברה החתימה את להקת Uma2rmaH. במשך מספר חודשים החברה פעלה לקידום אלבום של הלהקה. בסופו של דבר המהדורה הראשונה כללה 300 אלף העתקים ותוך שנה ראשונה נמכרו מעל למיליון תקליטים.

בשנת 2005 החברה החתימה אמנים נוספים לרבות ולרי מילדזה ובהמשך פולינה גאגארינה ואמנים נוספים.

בשנת 2011 אליונה מיכילובה זכתה בתואר "מפיק השנה". פרויקטים של החברה זכו בפרסים של ערוצי טלוויזיה רוסיות שונות ואמניה זכו בפרס "גרמופון הזהב".

החברה מקדמת גם אמנים צעירים כמו מארי קראימבררי ויולקה.

==קישורים חיצוניים==

* 

* [https://www.discogs.com/label/47254-Velvet-Music קטלוג אלבומים של החברה]

קטגוריה:חברות תקליטים
קטגוריה:רוסיה: תרבות
קטגוריה:חברות רוסיות
אנא מג'נונה

"אנא מג'נונה" (בערבית: "انا مجنونه"; בעברית: "אני משוגעת") הוא סינגל שהוקלט על ידי הזמרת הישראלית עדן בן זקן. השיר יצא לאור ב-10 בספטמבר 2020, בהוצאת חברות התקליטים שרית הפקות וארומה מיוזיק, כסינגל החמישי מתוך האלבום, מועבט.

== רקע וכתיבה ==
השיר נכתב והולחן על ידי עדן בן זקן, רון ביטון, ג'ורדי והופק על ידי ג'ורדי. בספטמבר 2020, חשפה בן זקן כי תוציא שיר חדש הנקרא: "אנא מג'נונה".<ref></ref> ב-9 בספטמבר, העלתה בן זקן הצצה לקליפ.<ref></ref>

== וידאו קליפ ==
הווידאו קליפ הנלווה שצולם לשיר בוים על ידי דור אוחיון והועלה לערוץ היוטיוב של בן זקן ב-10 בספטמבר 2020, בסמוך לצאת הסינגל.

==ביקורת==
דודי פטימר ממעריב אונליין ציין את השיר לחיוב, באומרו כי הוא "צפוי להפוך לאחד השירים הממכרים ביותר שתשמעו בתקופה הקרובה כי יש בו כל מה שדרוש בשביל להפוך ללהיט: לחן וקצב מסקרנים ומלהיבים, מילים קלילות ומתחרזות היטב על הלשון וגימיק מצוין. אישית, אהבתי". אם כי יוסי חרסונסקי העניק לשיר ביקורת שלילית, ואמר כי "עדן משעממת אותי, ירדן פלג משעמם אותי, אבל כנראה אני הופך יותר ויותר למיעוט. הם (עדן את ג'ורדי) יוכיחו תשעה מיליון צפיות תוך יומיים. כל המזרח התיכון. גם בדובאי יצביעו. אם זה לא היה עצוב, זה היה מצחיק. לא עצוב, לא מצחיק. פשוט לא, או לחלופין – מה-זה-משעמם".

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|9 בספטמבר 2020
|הזרמת מוזיקה • הורדה דיגיטלית
|שרית • ארומה
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי רון ביטון
קטגוריה:שירים שהולחנו על ידי ג'ורדי
קטגוריה:שירים שהולחנו על ידי עדן בן זקן
קטגוריה:שירים שהולחנו על ידי רון ביטון
קטגוריה:שירים שהופקו על ידי ג'ורדי
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
יחסי אוקראינה–רומניה

יחסי אוקראינה–רומניה הם יחסי החוץ בין רומניה לאוקראינה. היחסים הדיפלומטיים בין שתי המדינות כוננו בשנת 1992.

== סכסוכים ==
שגרירות רומניה בקייב 
רומניה ואוקראינה ניהלו משא ומתן על חוזה רחב של חברות ושיתוף פעולה זה מספר שנים, אך מחלוקת בנוגע לבעלות על אי הנחשים וחשוב מכך על עתודות הנפט והגז המצויות מתחת לאזור הים השחור, כמו גם הגבול הצפוני של רומניה עם אוקראינה, הרחיק את הצדדים זה מזה. ביוני 1997 חתמה רומניה על חוזה דו-צדדי עם אוקראינה, שבין יתר הנושאים פתרו סוגיות טריטוריאליות ומיעוטים שעיכבו את התפתחות היחסים המשופרים בין שתי המדינות:
* המחלוקת בין רומניה לאוקראינה סביב גבולות ליד אי הנחשים (כ-50 ק"מ ממזרח לסולינה) והמדף היבשתי שלו בים השחור שתחתיו עשויים להתקיים מרבצי גז ונפט משמעותיים, נפתר לאחר פסיקת בית בית הדין הבין-לאומי לצדק (ICJ) בשנת 2009.
* המחלוקת בין רומניה לאוקראינה על הקמת תעלת בסטרויה.<ref name="BystroyeUKRO">[http://www.osw.waw.pl/en/publikacje/osw-commentary/2011-12-30/ukraine-romania-a-sustained-deadlock Ukraine – Romania: a sustained deadlock], Centre for Eastern Studies (30 December 2011)</ref>

== תיחום ימי ==
מעמדו של אי הנחשים היה חשוב לתחום מדף היבשת ואזורי כלכלה בלעדיים בין שתי המדינות. אם אי הנחשים היה מוכר כאי, אז יש לראות במדף היבשתי סביבו מים אוקראינים. אם אי הנחשים לא היה אי, אלא סלע,<ref name="Ivan2012"></ref> אז בהתאם לחוק הבינלאומי יש לשרטט את הגבול הימי בין רומניה לאוקראינה מבלי לקחת בחשבון את מיקום האי.

ב-4 ביולי 2003 נשיא רומניה יון איליאסקו ונשיא רוסיה ולדימיר פוטין חתמו על אמנה על חברות ושיתוף פעולה. רומניה הבטיחה שלא לטעון לבעלות על שטחי אוקראינה או מולדובה, שאיבדה לברית המועצות לאחר מלחמת העולם השנייה, אך ביקשה שרוסיה כיורשת ברית המועצות תכיר בצורה כלשהי באחריותה למה שקרה.

ב-16 בספטמבר 2004, הצד הרומני הגיש תביעה נגד אוקראינה לבית הדין הבין-לאומי לצדק (ICJ) (ICJ) בסכסוך הנוגע לגבול הימי בין שתי המדינות בים השחור.<ref></ref>

ב-3 בפברואר 2009, פסק בית הדין הבינלאומי, על חלוקת שטח הים של הים השחור לאורך קו שבין התביעות של כל מדינה.<ref></ref>

== נציגויות דיפלומטיות ==
* רומניה מחזיקה באוקראינה שגרירות בקייב ושתי קונסוליות כלליות בצ'רנוביץ ואודסה.
* אוקראינה מחזיקה ברומניה שגרירות בבוקרשט והייתה לה קונסוליה בסוצ'אבה שנסגרה בשנת 2014 בגלל חוסר מימון.<ref>[https://www.mediafax.ro/social/consulatul-general-al-ucrainei-la-suceava-se-inchide-din-15-noiembrie-din-lipsa-de-finantare-13481414 Consulatul General al Ucrainei se închide din 15 noiembrie, din lipsă de finanțare] MEDIAFAX (10 October 2014)</ref>

== קישורים חיצוניים ==

== הערות שוליים ==
Black Tie White Noise

Black Tie White Noise הוא אלבום האולפן השמונה עשר של המוזיקאי דייוויד בואי. האלבום יצא לאור בשנת 1993 והיה לאלבום הסולו הראשון של בואי בשנות ה-90, והראשון מאז הצטרף ללהקה טין מאשין.

באלבום זה ניסה בואי ליצור "סוג חדש של מוזיקת האוס", והשתתף ביצירתו הגיטריסט מיק רונסון, שהיה שותף גם בתקופת האלבום The Rise and Fall of Ziggy Stardust and the Spiders from Mars. רונסון נפטר כשלושה שבועות לאחר הוצאת האלבום ממחלת הסרטן.<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי דייוויד בואי
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
יחסי הממלכה המאוחדת – מוזמביק

הנציבות העליונה של מוזמביק בלונדון
יחסי הממלכה המאוחדת–מוזמביק הם היחסים הדיפלומטיים בין הממלכה המאוחדת לרפובליקה של מוזמביק. שתי המדינות חברות באו"ם ובחבר העמים הבריטי.

== סקירה כללית ==
שתי המדינות כוננו יחסים דיפלומטיים בשנת 1975, לאחר עצמאותה של מוזמביק מפורטוגל. בשנת 2016 חתמה מוזמביק על על הסכם סחר חופשי ממכס עם בריטניה, אשר נותן לבריטניה יחס מועדף למרות פרישת בריטניה מהאיחוד האירופי.

== נציגויות דיפלומטיות ==
* בריטניה מחזיקה במוזמביק נציבות עליונה במפוטו.
* מוזמביק מחזיקה בבריטניה נציבות עליונה בלונדון.

==קישורים חיצוניים==

== הערות שוליים ==
יחסי הממלכה המאוחדת – טונגה

הנציבות העליונה של טונגה בלונדון
יחסי הממלכה המאוחדת–טונגה הם יחסי החוץ בין הממלכה המאוחדת לבין טונגה. שתי המדינות חברות באו"ם ובחבר העמים הבריטי.

== היסטוריה ==
לקראת סוף המאה ה-19 חתמה טונגה על הסכמים עם המדינות גרמניה וארצות הברית, בהם הוכרה ריבונותה של טונגה. בגלל קשיים פנימיים הולכים וגוברים, ניהלה טונגה משא ומתן עם בריטניה וב-1900 הייתה לשטח חסות בריטי. ב-1905 קיבל הקונסול הבריטי זכות וטו על קשרי החוץ של טונגה. טונגה הייתה בין עשר המדינות הראשונות שהכריזו כבר בספטמבר 1939 מלחמה על גרמניה הנאצית. בשנת 1958 נחתם הסכם ידידות בין טונגה לבין בריטניה אשר איפשר מינוי מושל בריטי במקום. ביוני 1970 זכתה טונגה בעצמאות. למרות היחסים הטובים בין שתי המדינות, בריטניה סגרה את הנציבות שלה בטונגה בשנת 2006.

== נציגויות דיפלומטיות ==
* בריטניה מחזיקה בטונגה נציבות עליונה בנוקואלופה.
* טונגה מחזיקה בבריטניה נציבות עליונה בלונדון.

==קישורים חיצוניים==

== הערות שוליים ==
Death of a Bachelor

Death of a Bachelor הוא אלבום האולפן החמישי של הלהקה האמריקאית פאניק! אט דה דיסקו. האלבום יצא לאור ב-15 בינואר 2016 דרך חברות התקליטים DCD2 ו-Fueled by Ramen. זהו האלבום הראשון של הלהקה שנכתב על ידי ברנדון יורי בלבד.

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! קנדה (Music Canada)
| זהב
| 40,000
|-
! דנמרק (IFPI Denmark)
| זהב
| 10,000
|-
! הממלכה המאוחדת (BPI)
| פלטינה
| 300,000
|-
! ארצות הברית (RIAA)
| פלטינה ×2
| 2,000,000
|}

== קישורים חיצוניים ==

קטגוריה:אלבומי פאניק! אט דה דיסקו
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
פטסי פראן

פטסי פראן (באנגלית: Patsy Ferran; נולדה ב-25 בנובמבר 1989) היא שחקנית ספרדייה-אנגלייה.

==ביוגרפיה==
פראן נולדה בעיר ולנסיה שבספרד. אביה הוא מברצלונה ואמה מוולנסיה. המשפחה עברה לאנגליה כשפראן הייתה ילדה. היא למדה בבית הספר לבנות נוטר דאם במנזר בקובהאם שבסארי.

היא למדה משחק ואמנויות הבמה באוניברסיטת בירמינגהם. כמו כן למדה באקדמיה המלכותית לאמנות הדרמה וסיימה את הלימודים ב-2014.

== פילמוגרפיה ==

=== תיאטרון ===
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="6" |2014
|
| dir="ltr" | Blithe Spirit
| אדית
| תיאטרון גילגוד
|-
| rowspan="4" |
| rowspan="4" dir="ltr" |The Angry Brigade
| rowspan="4" | אנה
| תיאטרון רויאל, פלימות'
|-
| אוקספורד פלייהאוס
|-
| ווריק ארטס סנטר
|-
| תיאטרון ווטפורד פאלאס
|-
| אי המטמון
| dir="ltr" | Treasure Island
| ג'ים
| התיאטרון המלכותי הלאומי
|-
| 2015
| הסוחר מוונציה
| dir="ltr" | The Merchant of Venice
| פורשה
| הלהקה השייקספירית המלכותית
|-
| 2016
| כטוב בעיניכם
| dir="ltr" | As You Like It
| סיליה
| התיאטרון המלכותי הלאומי
|-
| 2017
|
| dir="ltr" | Speech & Debate
| דיוואטה
| טרפלגר סטודיוס
|-
| rowspan="3" |2018
|
| dir="ltr" | My Mum's a Twat
| נערה
| תיאטרון רויאל קורט
|-
| קיץ ועשן
| rowspan="2" dir="ltr" |Summer and Smoke
| rowspan="2" | אלמה וינמילר
| תיאטרון אלמיידה
|-
| תיאטרון הדוכס מיורק
|-
| 2019
| שלוש אחיות
| dir="ltr" | Three Sisters
| אולגה סרגייבנה
| תיאטרון אלמיידה
|-
| 2020
| מי מפחד מווירג'יניה וולף?
| dir="ltr" | Who's Afraid of Virginia Woolf?
| האני
| תיאטרון בות'
|}

=== קולנוע ===
{| class="wikitable"
! שנה
! סרט
! תפקיד
! הערות
|-
| rowspan="3" |2017
| קדחת הצבעונים
| טארט
|
|-
| ארץ אלוהים
| רובין
|
|-
| שעה אפלה
| משרתת
|
|-
| 2019
| דולי ויילד המופלאה <small>(אנ')</small>
| ביורק
|
|-
| rowspan="2" | 2021
| טום וג'רי
| בן
|
|-
|יום האם
|מילי
|
|-
|2022
|לחיות
|פיונה ויליאמס
|
|-
|2024
|ציפור לבנה: סיפור פלא
|מילי
|
|-
|TBA
|המלכה השישית
|מרי הראשונה, מלכת אנגליה
|
|}

===טלוויזיה===
{| class="wikitable"
! שנה
! סדרה
! תפקיד
! הערות
|-
| rowspan="3"|2017
| Guerrilla
| גוון
| 2 פרקים
|-
| ג'יימסטאון
| מרסי מירטל
| סדרת טלוויזיה
|-
|Will
| פג
| סדרת טלוויזיה (פרק אחד)
|-
|2020
|נרקיס שחור
| האחות בלאנש
| מיני-סדרה
|-
| 2022
| חיים ועוד חיים
| פמלה
| מיני-סדרה
|-
|TBA
|Miss Austen
|ג'יין אוסטן
|מיני-סדרה עתידית של BBC
|}

==פרסים ומועמדויות==
{| class="wikitable sortable"
|-
! שנה
! פרס
! קטגוריה
! עבור
! תוצאה
! הערות
|-
| rowspan="2"|2014
| rowspan="2"|פרסי חוג מבקרי התיאטרון
| rowspan="2"|השחקנית החדשה המבטיחה ביותר
| Blithe Spirit
| 
| rowspan="2"|
|-
| rowspan="2"|אי המטמון
| 
|-
| 2015
| פרסי התיאטרון של איבנינג סטנדרד
| Emerging Talent Award
| 
|
|-
| rowspan="3"|2019
| פרסי חוג מבקרי התיאטרון
| השחקנית הטובה ביותר
| rowspan="3"| קיץ ועשן
| 
|
|-
| פרסי WhatsOnStage
| השחקנית הטובה ביותר במחזה
| 
|
|-
| פרס לורנס אוליבייה
| השחקנית הטובה ביותר
| 
|
|-
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות קולנוע וטלוויזיה ספרדיות
קטגוריה:בוגרות האקדמיה המלכותית לאמנות הדרמה
קטגוריה:בוגרות אוניברסיטת ברמינגהאם
קטגוריה:מהגרות לממלכה המאוחדת
קטגוריה:ספרדים שנולדו ב-1989
קטגוריה:אנגליות שנולדו ב-1989
קטגוריה:אנגלים שנולדו ב-1989
Pray for the Wicked

Pray for the Wicked הוא אלבום האולפן השישי של הלהקה האמריקאית פאניק! אט דה דיסקו. האלבום יצא לאור ב-22 ביוני 2018 דרך חברות התקליטים DCD2 ו-Fueled by Ramen. האלבום הופק על ידי ג'ייק סינקלייר וקודם באמצעות הסינגלים "Say Amen (Saturday Night)", "High Hopes" ו-"Hey Look Ma, I Made It", והסינגלים השיווקיים "(Fuck A) Silver Lining", "Dancing's Not a Crime" ו-"King of the Clouds".

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! קנדה (Music Canada)
| זהב
| 40,000
|-
! דנמרק (IFPI Denmark)
| זהב
| 10,000
|-
! הולנד (NVPI)
| זהב
| 20,000
|-
! הממלכה המאוחדת (BPI)
| זהב
| 100,000
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==

קטגוריה:אלבומי 2018
קטגוריה:אלבומי פאניק! אט דה דיסקו
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס המוזיקה של בילבורד: אלבומים
קטגוריה:אלבומי זהב בממלכה המאוחדת
קטגוריה:אלבומי פלטינה בארצות הברית
לובר אבו דאבי

בוהמיין של אדואר מאנה מ-1862, מוצג במוזיאון בהשאלה]]
לובר אבו דאבי (בערבית: اللوفر أبوظبي, בצרפתית: Louvre Abou Dabi) הוא מוזיאון לאמנות ותרבות באבו דאבי שבאיחוד האמירויות הערביות. הוא ממוקם במרכז התרבות שנמצא על האי סעדיאת, בשטח כולל של 64,000 מטר רבוע. 8,000 מטר רבוע מוקדשים לגלריות, והוא המוזיאון הגדול יותר בחצי האי ערב.

במוזיאון מוצגות יצירות מרחבי העולם, תוך דגש ליצירות המגשרות בין אמנות המזרח לאמנות המערבית.

==היסטוריה==
הקמת המוזיאון אושרה על ידי הפרלמנט הצרפתי בשנת 2007, ובין ממשלת צרפת לעיר אבו דאבי נחתם הסכם שיתוף פעולה לשלושים שנה. לתכנון המוזיאון נבחר האדריכל הצרפתי ז'אן נובל. כחלק מהסכם השימוש בשם לובר, שילמה אבו דאבי כ-525 מיליון דולר אמריקני לממשלת צרפת. כמו כן, הוסכם על תשלום של כ-747 מיליון דולר נוספים תמורת הצגת יצירות אמנות מתחלפות במשך 10 שנים, וניהול מקצועי ואמנותי למשך 20 שנה. בעת הכרזתו כונה המוזיאון "לובר של החולות", אך לא נעשה שימוש בשם בהמשך.

תכנון ובניית המוזיאון התעכבו באופן ניכר, בין השאר עקב השלכות המשבר הכלכלי העולמי ב-2008. עבודות הבנייה שהחלו ב-2009 באירוע חנוכה בנוכחותו של נשיא צרפת ניקולא סרקוזי, הגיעו עד לשלב היסודות, אך נפסקו ב-2011 ללא מועד להמשך העבודות. ב-2013 חודשה הבנייה וב-2014 החלה בניית הכיפה שהיקפה 565 מטרים. כשהושלמה בניית הכיפה בסוף השנה, דיווחה החברה המנהלת שחמישים אחוז מהעבודות הושלמו.

המוזיאון נחנך ב-8 בנובמבר 2017 על ידי נשיא צרפת עמנואל מקרון, ראש ממשלת האמירויות מוחמד בן ראשד אאל מכתום ונסיך הכתר של האמירויות מוחמד בן זאיד אאל נהיאן.

==אוסף==
עם חנוכתו הציג המוזיאון תערוכות שהתבססו בין השאר על יצירות שהושאלו מ-13 מוזיאונים שונים בצרפת וכללו כ-300 יצירות. החל מ-2012, עוד בטרם נחנך המוזיאון, החל צוות המוזיאון ברכישת יצירות אמנות. בין השאר נרכשו יצירות של הציירים פול גוגן ורנה מגריט ושל צלמים שצילמו במזרח התיכון במאה ה-19 כדוגמת רוג'ר פנטון. בין היצירות שהושאלו והוצגו במוזיאון עם פתיחתו היו לה בל פרונייר של לאונרדו דה וינצ'י, עבודות של אנרי מאטיס, דיוקן עצמי של וינסנט ואן גוך, נפוליאון חוצה את האלפים של ז'אק-לואי דויד ויצירה של קלוד מונה.

על פי מנהל המוזיאון, הצרפתי אנרי לורט, שניהל בעבר את מוזיאון הלובר בפריז, יצירות האמנות המוצגות במוזיאון אינן מושפעות מהיותה של איחוד האמירויות מדינה מוסלמית.

==קישורים חיצוניים==

* 

* 

==הערות שוליים==

קטגוריה:איחוד האמירויות הערביות: מוזיאונים
קטגוריה:מוזיאונים לאמנות
קטגוריה:מוזיאון הלובר
קטגוריה:אבו דאבי: מבנים
קטגוריה:מבנים שתכנן ז'אן נובל